Pichavá bolesť v ľavom stehne
Dobrý deň, dva dni pociťujem pichavú bolesť v stehne. nebolí to celý deň len po dlhom státí alebo chodení. na pohľad je noha nezmenená. ale na dotyk to dosť bolí. mohla by to byť trombóza alebo len zápal? pred mesiacom som brala antibiotiká na zápal obličiek a stále nie som celkom v poriadku.ďakujem
Dobrý deň,
ďakujeme za Vašu otázku.
Pichavá bolesť stehna môže mať viaceré príčiny. Okrem uvedených ťažkostí s cievami sa môže objavovať v dôsledku ochorenia chrbtice, ochorenia svalov a i. Žiaľ, v našej kompetencii nie je možné určiť príčinu Vašich ťažkostí. Na určenie skutočnej príčiny je potrebné podstúpiť lekárske vyšetrenie.
V prípade, že napriek absolvovanej antibiotickej liečbe naďalej pociťujete akékoľvek príznaky, rovnako Vám odporúčam sa obrátiť na lekára, aby sa na základe potrebných vyšetrení vyhodnotila účinnosť liečby a v prípade potreby nasadila ďalšia liečba.
Prajem skorú úľavu od ťažkostí.
S pozdravom
PharmDr. Veronika Kiabová